VARSÒVIA, POLÒNIA, 13 DE GENER VINT-I-DUES HORES ABANS DEL MAYDAY
Benvolguts oients, sé que avui és dimecres,
però potser podem canviar la realitat.
Si escoltem aquesta cançó, divendres vindrà més ràpid? Provem-ho.
Què? Encara dorm la Monika?
Sí, per sort.
A Malmö hi ha un Ikea.
Li compraré un bressol.
Quan tornes?
Abans del que t'agradaria.
Ja pots cuidar bé la mare i la teva germana.
En lloc d'anar tant amb el Macioszek. Si vols ser un home, actua com a tal.
Vinga, deixa'l estar. El te.
- Gràcies. - Gràcies.
Voleu els ous remenats o fregits?
- Remenats. - Fregits.
Vinga, fregits.
No ho sé, ja ho veurem. El que hagi de ser serà.
Va.
- Ja vaig. - Aga!
L'esmorzar!
- Quin dia és avui? - Tretze.
Sort que no és dimarts.
Et donarem un Scania perquè t'estan mirant el Man.
Et va bé?
- És clar. - Ah. I això.
Bon viatge.
Gràcies.
FORCES ARMADES POLONESES
Bon dia.
Ja era hora.
Hi ha vaga de pagesos.
Quant n'hi ha?
No ho carregarem nosaltres.
Hòstia.
- Sí, n'hi ha molt. - Una barbaritat.
És dimecres, 13 de gener, i són les 8:30.
Al nord, des de la costa fins a Warmia i Masúria,
s'esperen vents molt forts que arribaran als 120 quilòmetres per hora.
També aiguaneu i pluges intenses.
- Les temperatures… - Mira.
…dels dos als cinc graus, però la sensació tèrmica serà menor.
La mare que em va parir.
Senyora Kaczkowska, el seu marit anava sovint a Suècia?
Bé, de vegades, fins a quatre vegades al mes.
Coneixia la ruta, doncs?
De fet, era l'única ruta que feia.
I com de sovint agafava el Jan Heweliusz?
No ho sé exactament, però molt sovint.
I hi havia res que li cridés l'atenció?
Alguna vegada li va transmetre alguna inquietud?
Li preocupava alguna cosa? Mai va notar res?
Al meu marit no li agradava navegar a l'hivern.
Li feien por les tempestes.
- Quan agafava el Heweliusz? - No, sempre.
I al Heweliusz?
També, sí.
I al Karkonosze?
Perdoni, lletrat.
Perdoni, però això no té relació amb el cas.
Només volia fer palès
que al senyor Kaczkowski li feia por creuar el Bàltic a l'hivern en general,
no només quan viatjava al Heweliusz.
Oi, senyora?
Bé, tornem a l'assumpte que ens pertoca, sí?
Repeteixo: li va comentar mai res el seu marit sobre el Heweliusz?
Algun comportament estrany del capità o la tripulació?
- Per favor, eviti fer suggeriments. - Silenci, per favor, Sr. Budzisz.
Bé, si no li importa, ¿ens podria dir
si el seu marit va dir mai res del capità Ułasiewicz o la tripulació?
Perdoni, senyor, no sé on vol anar a parar.
Ni l'objectiu d'aquest espectacle, ni què faig aquí.
A mi m'ha enganyat tothom.
Ningú m'ha demanat disculpes pel que ha passat.
Vaig anar a recollir el meu marit a Świnoujście
perquè em van dir que era viu.
I quan el meu fill i jo vam arribar allà, resulta que hi va haver un error.
Un error, m'entén?
Es pot cometre un error quan es marca un telèfon,
no quan es determina qui ha sobreviscut.
Sap com em vaig sentir quan em vaig adonar que vaig anar a rebre un desconegut?
Senyora, entenem el seu malestar.
Lamentem moltíssim aquesta descurança.
De tota manera, potser no hauria passat si el Heweliusz s'hagués dirigit bé i…
Perdoni, senyor.
Senyor, li puc assegurar que sento molta ràbia
envers el capità i la tripulació, però sé perfectament què passa aquí.
Potser soc una dona senzilla, però no soc estúpida.
Sé el que estan fent.
Són importants i influents, i tot i això, només miren per vostès mateixos.
I soc jo qui ha de pagar els deutes del meu marit!
- Sra. Kaczkowska, per favor, calmi's. - No! No m'interrompi. Deixi'm acabar.
No sé de qui és la culpa.
Si del capità o d'algú altre, però una cosa està clara:
l'Estat és qui ha fallat.
L'Estat que vostès representen!
Vostès han fallat!
Vostès! No van estar prou atents!
I som les vídues i les famílies qui patim les conseqüències.
L'únic que voldria ara mateix
és…
tenir una mica de pau.
Que tot això s'acabi.
Perquè sé…
que aquí no es farà justícia.
Aquí ningú vol saber la veritat.
Vaig ser plenament conscient d'això quan se'm va dir què havia de declarar.
Qui l'hi va dir?
Jo només vull…
Només vull saber què va sentir el meu marit…
quan va morir.
Si va pensar en mi, o en els nens.
Pot aclarir això que li van dir què declarar?
És igual.
- Perdonin. - Què transportava el seu marit?
- Eren armes o munició? - Ordre, per favor!
Els demano silenci!
Silenci, per favor!
Silenci, per favor, senyores i senyors!
Ordre a la sala, per favor!
Demano la compareixença del següent testimoni davant la Comissió.
Perdoni, tinc una pregunta: el seu marit sabia què transportava?
- Ves-te'n a la merda. - Tranquil.
Vostè és expert en toxicologia, correcte?
Sí.
¿I ha estat vostè qui ha examinat el tracte digestiu
de la tripulació finada del Heweliusz?
Sí, la d'alguns membres.
I hi ha hagut alguna cosa significativa que li ha cridat l'atenció?
S'han trobat restes d'alcohol a l'estómac d'una persona.
¿Llavors es podria assumir, de manera molt raonable,
que la tripulació podria haver estat èbria?
No ho puc assegurar al cent per cent…
però tampoc ho puc descartar.
Si no es pot confirmar, no es pot fer servir com a acusació.
Lletrat, no li he donat la paraula.
Parla d'algú amb restes d'alcohol.
A qui es refereix exactament?
A l'oficial Skrzypczyński.
- Impossible. El meu home no bevia. - Ordre.
- Són tot mentides! - Ordre, per favor.
- No tinc més preguntes. - Gràcies.
- Perdoni, tinc una pregunta. - Endavant, lletrat.
¿S'ha comprovat si el cos del capità Ułasiewicz
tenia restes d'alcohol?
Sí, per suposat.
I?
No n'hi havia.
No tinc més preguntes.
- Gràcies, ja se'n pot anar. - Gràcies.
Ara demanem que pugi a l'estrada com a testimoni
el major Artur Ferenc.
Per favor, els demano silenci.
Per favor, digui el seu nom.
Em dic Artur Antoni Ferenc i soc major.
En nom dels serveis d'intel·ligència, he conduït la investigació del Heweliusz.
- Li recordo que està sota jurament. - Senyoria, puc fer una pregunta?
- Endavant. - Gràcies.
Sr. Ferenc, per què van intervenir els serveis d'intel·ligència?
Pel que es transportava?
No entenc la pregunta.
Es contemplava que hagués estat un acte de sabotatge o terrorisme.
- I? - Es va descartar ràpidament.
Però durant la investigació, vam trobar altres fets interessants.
Quins?
Aquí tinc uns informes mèdics del capità Andrzej Ułasiewicz.
Per favor, presenti'ns els documents.
Gràcies.
L'any passat, el capità va patir un accident.
L'alta hospitalària presentada
afirma que era possible que no pogués conduir cap vehicle.
Un neuròleg va certificar que el meu marit podia exercir.
Molt bé, quedarà registrat, senyora Ułasiewicz.
Però necessitarem el certificat mèdic.
El tens?
El té el Kubara.
Continuï, major, per favor.
Gràcies.
El capità no era l'únic amb problemes mèdics greus
que podien afectar tant habilitats nàutiques
com habilitats generals per gestionar una situació en alta mar.
Un dels oficials, Waldemar Skrzypczyński, abans del naufragi,
es va operar la vista. Aquí tenen els papers.
Això no té nom. Heu matat el meu marit i ara l'insulteu!
Ordre, per favor.
Durant la sol·licitud d'ajuda i l'avís de mayday,
l'oficial en qüestió va donar una localització equivocada.
Cosa que va poder comportar el retard del rescat.
- Què vol dir? - Veia com cal. L'operació va anar bé.
Els he de demanar ordre!
Sr. Ferenc, on vol anar a parar? Vostè i els seus companys no són experts.
Saben de nàutica el que jo de sumo.
No és l'oficial qui dona la posició, sinó el capità.
Oi, capità Kubara?
Ordre, per favor.
Senyores i senyors, ordre, per favor!
D'on surt això de la posició incorrecta? No ho trobo a la documentació.
El rescat es va frenar perquè no se sabia on eren.
Escolta, Piotr…
Per què ens poses pals a les rodes?
No estic fent res.
Només crec que això és indigne.
Dir que l'Ułasiewicz era un borratxo incapaç de portar un ferri?
Heniek, això no té nom.
Potser va estar culpa seva, però no el podem degradar així.
- El veredicte ha de ser imparcial. - I ho serà.
L'Andrzej també era amic meu. Però va donar una posició incorrecta.
Era al pont i ho vaig sentir.
Com sabies que era incorrecta si no hi vas anar?
Era incorrecta. Vaig sentir les comunicacions.
Semblava que eren a terra.
No em creus?
Almenys intenteu fer veure que sou imparcials.
Per què estem ignorant la naviliera completament?
- O els defectes del ferri. - Piotr.
També era el teu vaixell.
N'eres igualment responsable.
Mira't al mirall i pregunta't què has fet per prevenir aquest desastre.
Vens a demanar-me consell?
No, ja faig tard.
Tenies raó. No m'hi hauria d'haver clavat.
Fotran l'Ułasiewicz i la tripulació.
Sense que els tremoli el pols.
I jo en seré còmplice.
Fan el que volen.
- No els vigila ningú. - Tu.
Tu els vigiles.
- A mi només em tenen per dissimular. - Sonny, i ara te n'adones?
Naveguem per una mar de merda. Com sempre.
Abans navegar era una aventura.
Ara és un negoci.
I això no canviarà.
El Kowalik és un malparit.
Però en aquest món li va bé.
Per això ell se'n sortirà.
I vosaltres, no.
Anem a dins?
No.
La mar està preciosa avui.
No m'has dut res?
Veus la mare voltant?
Ja marxes?
Sí, tornaré quan s'acabin les vistes.
Saps? Quan eres petit, jo me n'anava a nedar a la mar
i tu et quedaves a la vora i em cridaves que tornés.
Te'n recordes?
Tenies por que no tornés.
Sonny…
Saps que la mar no és el més important?
Tot passa.
No vull que acabis com ell.
Mama…
Crec que trigaré una mica més.
Em tornaré boja.
La tieta no em deixa estar. No para de preguntar com estic.
Aguanta una mica més.
Mama, per què parlen tan malament del pare?
No ho sé.
Però intenta no pensar-hi.
No llegeixis els diaris. I no et creguis el que diuen a la tele.
No.
T'estimo.
I jo.
Adeu.
No sé si es pot treure alguna cosa.
Em sap greu. Faig el que puc.
Culparan l'Andrzej de tot?
Saps com està l'Aga?
Heu de demostrar que virar cap al vent no va ser cosa seva.
- Devia tenir una raó. - Jo també ho crec.
Però si no esbrinem el perquè…
el cas està perdut.
I el carregament militar?
Segur que va comportar un augment de pes important.
Potser és possible treure alguna cosa concreta d'allò?
Els ferris solen tenir excés de càrrega, i tot i això, arriben a port.
El Heweliusz va bolcar pel viratge. En aquelles condicions, això no es fa.
Vols que hi anem amb tu?
No, gràcies. Ja m'ho faré.
- Segur? Perquè si ho necessites… - Segur.
Aviam si acabem amb això.
I torno a la mar a guanyar-me la vida.
Sí?
Gràcies, senyor Janicki. No tinc més preguntes.
- Gràcies. - Més preguntes per al senyor Janicki?
- Sí, per favor. - Endavant, lletrat.
Senyor Janicki,
m'agradaria aclarir un parell de coses,
ja que la seva especialitat m'interessa.
Sabia que el Heweliusz tenia problemes d'estabilitat?
Sí. Crec que tothom ho sabia.
- I sap per què era inestable? - Perdoni, lletrat.
Això està al marge dels coneixements del testimoni.
Potser era pel fet que, després d'un incendi el 1986,
per estalviar diners, es va cobrir la coberta amb ciment.
Fent, així, que el ferri pesés 115 tones més
a tres cobertes del nivell del mar.
Lletrat Budzisz.
Els vaixells es reparen i això comporta canvis en el pes i en l'estabilitat.
On vol anar a parar?
Em pregunto per què un ferri tan inestable va salpar durant una tempesta.
Ja he dit que quan el Heweliusz va salpar, el temps no era tan dolent.
El vent era d'un sis o set en l'escala de Beaufort.
Llavors el capità no va fer res malament quan va decidir salpar.
Un sis o un set no és gaire per a un ferri d'aquestes dimensions, oi?
No.
Repeteixo, doncs:
segons els seus coneixements, el capità no va posar ningú en perill.
Suposo que no.
Suposa? Per què suposa?
Va rebre la informació meteorològica de vostès, de la capitania, oi?
Sí.
I vostès van autoritzar que el ferri salpés, oi?
Sí.
Llavors, ¿em pot explicar
com és possible que deixessin que salpés el Heweliusz
si sabien que el temps a Rügen era tan catastròfic?
- No, no ho sabíem, això. - Interessant.
Tinc aquí…
una alerta meteorològica alemanya.
És del 13 de gener, a les onze de la nit.
Avisava que s'acostava un huracà des del Mar del Nord.
Senyor…?
Vinc a testificar. Witold Skirmuntt.
Segui. Encara estan esquarterant el Janicki.
No en vam tenir constància.
Es va enviar a tots els ports del Bàltic. Però vostès la van ignorar. Per què?
Potser va ser perquè ningú de la capitania,
i vull dir de la capitania de Świnoujście,
sap alemany.
S'han d'enviar en anglès.
Se'ls va escapar un huracà amb una força de més de 180 quilòmetres per hora!
És impossible que tingués tanta força.
Senyor, aquí diu clarament "98 nusos".
Això són 180 quilòmetres per hora. Saben calcular vostès, no?
Però no hi ha huracans així.
Sorpresa!
Gràcies. No tinc més preguntes.
- Gràcies, lletrat. - Perdoni, Senyoria.
Tot i això, Sr. Budzisz,
altres ferris, inclòs el meu, van arribar a port.
Vostè, capità Kubara, tampoc va advertir l'Ułasiewicz.
Tot i que els seus sensors, segons tinc entès,
estiguessin sobrepassats.
- Vostè venia de Rügen, oi? - Senyor, per favor, no m'impliqui.
El temps era dolent, però no fatal.
És probable que l'Ułasiewicz fes un viratge innecessari
intentant amagar-se rere Rügen.
I per això va haver de lluitar contra els elements. No sé si m'entén.
Sí, i tant, però per què amagar-se rere Rügen si el temps no era fatal?
Senyor, ho està intentant embolicar tot!
Vostès són qui emboliquen tot per culpar el capità.
El Heweliusz era una ruïna de vaixell,
amb propulsors que fallaven i un sistema de llast defectuós.
No sé com no s'ha enfonsat abans.
Es van reduir costos en detriment de la seguretat i aquest és el resultat.
Senyor, el Heweliusz es va arreglar en drassanes de renom.
No diguem més barbaritats.
- Senyor Janicki, pot marxar. - Una pregunta més.
- Ordre, per favor! Silenci! - Tinc una pregunta més!
Farem un recés de deu minuts.
Després seguirem amb els testimonis. Moltes gràcies.
Càgon l'hòstia!
Qui ha ajuntat la Sra. Ułasiewicz amb el Budzisz?
Com vol que ho sàpiga?
Jaś, calma't.
Ves-te'n a cagar!
Estic més calmat que un monjo tibetà. Qui ha estat?
Jo.
Au.
Ja ho sabem.
Al·leluia, collons.
Se suposava que havia d'estar pendent d'ella.
Senyors, calma, va. Calma.
Ara parlarem amb l'oficial…
- Skirmuntt. - Skirmuntt. I anirà tot bé.
- Jaś, anirà tot bé. - Això espero.
I tu i jo ja parlarem.
Li recordo que està sota jurament.
Senyor Skirmuntt, vostè estava al pont durant el naufragi.
Sí, durant alguns moments.
Ens pot explicar, amb les seves paraules, què passava al pont?
Què vol que passés?
Estàvem lluitant contra els elements. Igual que vostè al Karkonosze.
I ens pot explicar què feia vostè al pont?
Estava de guàrdia.
- On era el capità? - Dormint.
Ordre, senyores i senyors. Ordre, per favor!
¿Està dient
que el capità no era al pont durant la tempesta?
Tan aviat com van sorgir els problemes el capità va venir, evidentment.
Senyor, va ser decisió seva carregar a babord?
No, de l'oficial Skrzypczyński, durant la seva guàrdia.
Com que el vent…
estava inclinant el vaixell a estribord,
vam decidir reduir l'escora carregant a babord.
I així va ser durant un temps.
Per què un temps només?
Perquè quan vam virar cap al vent, la força…
va augmentar i vam bolcar.
Però per què van fer aquell viratge?
No ho sé.
No era al pont en aquell moment.
- On era? - Mani?
On era?
A la sala de màquines.
El capità em va dir que mirés les vàlvules de llast.
Senyor Skirmuntt…
li agrada beure?
- Això és absurd! - Silenci, per favor!
- És ridícul!
Ordre, per favor!
Em consta que a l'hospital tenia una ampolla d'alcohol.
Sí, així és. Me la va donar un empleat de l'ambaixada.
I? Se la van beure junts?
Amb la vènia.
Podem deixar aquesta hipòtesi ridícula que la tripulació estava èbria?
No és vostè, lletrat, qui decideix quins indicis es discuteixen.
Llavors protesto per aquestes insinuacions.
Segui, per favor.
Senyor Skirmuntt, ens pot explicar com va arribar a oficial?
Em van ascendir.
Llavors no va assistir a cap escola naval?
Vaig ascendir de mariner a oficial per navegar amb el capità Ułasiewicz.
D'acord, però és un ascens discrecional.
No sé què vol dir. La meva experiència prové de la pràctica.
Senyor, el que vull dir és:
era vostè l'indicat per estar al pont durant una tempesta d'aquesta magnitud?
Al pont estava el capità. Ja ho saben. Hi van trobar el cos.
Sí, però potser hi va arribar quan el ferri ja havia bolcat.
Perdoni, capità Kubara.
¿No és estrany que un capità experimentat fes una errada tan evident
i virés un vaixell amb un llast desequilibrat?
- No ho sé. Potser no va ser una errada. - O no va ser una errada del capità.
Això també resoldria els dubtes del capità Binter,
qui considera que l'Ułasiewicz tenia massa experiència
com per cometre una errada així.
Potser va ser vostè
qui va fer bolcar el ferri.
Això és una comissió o un circ?
Senyor Celej!
Senyor Celej, segui, per favor!
Ordre, per favor!
Senyoria, voldria que l'oficial contestés sense instigacions.
Capità, no soc un geni que concedeix desitjos.
Som aquí per explicar les causes d'aquest desastre.
I els fets són els que són.
I vostè, senyor Skirmuntt, expliqui'ns què va passar.
Jo no vaig fer bolcar el ferri!
Va virar el capità.
- No li va quedar més remei. - Per què?
No ho sé. No era al pont llavors.
Senyor Skirmuntt, si no era al pont llavors,
com sap que va ser el capità qui va virar?
Oficial! Esperi, per favor.
- Oficial… - Capità, jo no vaig enfonsar el vaixell!
No vaig ser jo.
No el vaig enfonsar jo.
Per què no m'explica què va passar?
Per què ha dit que l'Ułasiewicz va haver de virar?
Senyor Witold.
La resposta és a les cintes de Radio Ostsee.
CERTIFICAT DE NAIXEMENT
ASSEGURANÇA DE VIDA WITOLD SKIRMUNTT
Vine, gateta.
Té.
Desitja'm sort.
FRONTERA ENTRE POLÒNIA I ALEMANYA
Radio Ostsee, aquí el Kempen.
Som al lloc del naufragi.
Repeteixi, es perd la connexió! Repeteixi, per favor!
Radio Ostsee, aquí el Kempen.
Perdoni. Aquestes cintes són de les quatre de la matinada, oi?
Sí, de les quatre a un quart de sis de la matinada.
Quin tipus de vaixell és el Kempen?
Ho hauria de mirar.
Gràcies.
Radio Ostsee, aquí el Kempen.
Som al lloc del naufragi.
Tenim el ferri polonès Heweliusz a babord. Iniciem rescat.
Indiquin coordenades.
Radio Ostsee, aquí el Kempen.
Som al lloc del naufragi.
Tenim el ferri polonès Heweliusz a babord. Iniciem rescat.
Indiquin coordenades.
Setze milles a l'est de Kolliker.
Kempen!
Aquí el Kempen! Les condicions són molt dures.
Som massa petits. Marxem.
Kempen!
Em confirma que estan marxant?
- Sí. - Rebut.
No tenim cap informació del Kempen.
Però s'hi van comunicar, no?
Sí, però no tenim cap informació.
Em pot donar una còpia de les cintes?
Agafi les originals.
No fem còpies.
Me les tornarà a enviar?
Gràcies.
Budzisz.
Soc el Binter. Lletrat, escolti'm bé.
El Heweliusz es va trobar en rumb de col·lisió amb un vaixell alemany.
El capità va haver de virar.
Què? No ho entenc. Com que en rumb de col·lisió?
No hi havia més vaixells.
Ningú ha dit res d'això. Com ho saps?
Ho he deduït per les cintes de Radio Ostsee.
Cintes?
Sí. Del dia del naufragi.
Les tinc i les presentaré demà davant la Comissió.
Lletrat, això ho canvia tot, ho entén?
Els alemanys tenien preferència.
Just després del naufragi, el capità diu clarament
que tenen el Heweliusz a babord.
Ja pot passar.
Me n'he d'anar. Ens veiem demà.
No ho agafa, això?
Gràcies.
Merda.
- Era el Binter? - Sí.
Què diu?
Bones notícies.
Avui és l'últim dia de vistes, que conclourà amb els al·legats finals.
Després, la Comissió Marítima analitzarà les proves
i tindrà un mes per emetre una resolució.
Avui és un dia molt esperat per tota Polònia,
especialment pels locals,
incloses les famílies de les víctimes i els mariners.
Els mantindrem informats sobre el desenvolupament de la jornada.
Cinc minuts.
Anem tirant.
On és el Binter?
Senyores i senyors,
aquest matí hem rebut una notícia terrible.
Anit, hi va haver un tràgic accident de cotxe,
que es va cobrar la vida del nostre col·lega i jutge llec,
el capità Piotr Binter.
Per aquest motiu, ajornem la vista d'avui a demà.
- Hauria de quedar-se fins al final. - Ja n'he tingut prou.
Vull estar amb la meva filla.
Però demà són els al·legats finals.
I de què serviran?
- Deixi'm que la porti. - No, gràcies.
He de fer una cosa i vostè s'ha de preparar per a demà.
Adeu.
Hola. Ja estem a Świnoujście. Salparem amb retard
per una petita avaria.
Potser ens quedem en terra i tot. Ha fet molt mal temps els últims dies.
DEU HORES ABANS DEL MAYDAY
Deu ser per haver-me deixat el Baba Yaga al cotxe. Quina aigua!
Ahir va caure un xàfec tan gros
que la popa va xocar contra el moll
i ara els nois estan intentant arreglar la destrossa.
No m'agrada navegar amb el Heweliusz en aquestes condicions.
Havien de mirar la propulsió, però no han fet una merda.
En fi, digues-li a l'Aga que li he comprat la xocolata que volia.
Però ha d'estudiar més anglès.
I perdona pel que et vaig…
És pel cansament, els nervis…
- Podríem anar a esquiar quan tornés. - Andrzej!
- Andrzej, vine! - Sí, ara vaig! Un moment!
I gravam la llista de Trójka Radio, eh? Divendres.
Hi ha una cinta buida al cistellet.
Me n'he d'anar.
Us estimo. Petons a tothom. A l'Hania i al Janusz, també.
Ens veiem d'aquí a cinc dies. Molts petons.
L'Andrzej és de confiança. Poso la mà al foc per ell.
- No protestarà? - I ara!
Conec l'Andrzej perfectament.
- Ah. Hola, Andrzejek. - Hola.
- Et presento el Sr. Ferenc. - Capità Ułasiewicz.
- Escolta, tenim una petició de dalt. - Es pot ajornar la sortida?
- Més encara? - Només una mica.
Les condicions són dures. Ens pot agafar una tempesta de collons.
Esperem un enviament diplomàtic important.
Jędruś, tu pots amb tot.
- Jędrek. - Què?
Això és molt important, entesos?
Podràs?
Jo potser sí, però el Heweliusz?
Gràcies.
Som-hi.
Ja t'havia dit que tot aniria bé. L'Andrzej és el millor.
Les rebo i vosaltres us en feu càrrec.
Som-hi.
Quina rebuda més protocol·lària.
No solem tenir hostes tan importants.
- Senyora Marta. - La mà.
- El sobrecàrrec us portarà a les cabines. - Hola.
I aquest jove mariner pot venir al pont després si vol.
Ai, gràcies, però té una mica de por. És la primera vegada que viatja.
És clar. L'Ola es pot quedar amb ell.
- Sí. - Sí? Vas amb l'Ola?
- Vine. - Per aquí, per favor.
Com aneu? Heu acabat?
Sí, ja està!
Ves a dir-li al cap que la comporta està arreglada.
- Però… - Que vagis, va.
Hola.
Waldek. Com va la vista?
- Com a la primària. - Bé.
M'havia oblidat de com de lleig era el món.
Però quan us miro…
- Hola, Waldek. - Hola.
Hola, Zajdel.
Capità, la comporta de popa està arreglada.
Llavors comenceu l'embarcament. Però amb tranquil·litat, que…
- Esperem una càrrega més. - D'acord.
Quina càrrega?
No sé què de l'ambaixada.
No deus dormir.
Li estan sortint les dents. Així que plora una mica.
Mou aquell camió blanc a la dos.
- Si no, hi haurà massa pes a la dreta. - Sí, senyor Celej.
Cap.
Cap, vingui un moment.
Pari!
- Què coi passa aquí, senyors? - Res. Vagi a fer la seva feina.
- Això és la meva feina. - Ah, sí? Tingui.
Càgon tot.
Endavant.
Nen, posa'l a popa, al centre.
- Repeteix: on el poso? - A la popa.
D'acord. Cap problema.
Prepareu-vos, que serà una nit moguda.
Malauradament, ja ho sé. A quina hora salpem?
- Gràcies. - Aviat, espero.
Quina hora és?
Capità, podem parlar?
- Perdoneu. - Tranquil.
Digues.
- Tenim un problema. - Quin?
Un dels camions pesa més del que ha declarat.
- Quant més? - Trenta tones.
Fem-lo fora.
És que no podem.
Ah, aquest.
Quin calat tenim?
Estem al límit i encara falten tres camions.
Doncs que no pugin.
- Tanquem embarcament? - Sí.
Tanquem embarcament. Repeteixo: tanquem embarcament.
Tanquem embarcament.
- Però què dius? Fas conya? - Ordres del capità.
He d'embarcar, que em compten les hores.
Agafeu el següent. Així és la vida.
Que l'agafi ta mare!
- Què diu? - Que no embarquem.
Increïble.
Vinga, salpem.
- Tres hores tard. - Per força major. Què hi farem?
Engeguem els quatre motors per guanyar temps.
Aviam.
Capità, els alemanys estan parlant d'un possible huracà al cap Arkona.
Un huracà?
Capitania, aquí el Heweliusz.
Sí, Jędruś, endavant.
Heu sentit quelcom d'un huracà? Els alemanys ho estan comentant.
No en sabem res, nosaltres. El vent és fort, però no és greu.
Això no és el Carib.
Tothom ha salpat?
Tothom. Podeu salpar quan vulgueu.
Gràcies.
Pont dos, engegueu els quatre motors i dos propulsors.
- La meva dona… - Sí.
Ara diu que viuen a Strzelin.
Aviam… Bé.
És que cuina de meravella, saps?
Rampa amunt. Amollem amarres.
Rampa amunt.
Babord llest.
Proa llesta.
Salpem.
Tanquem.
Tanquem comporta.
Dia 13 havia de ser.
Comporta tancada i assegurada.
Agafa el timó. Rumb 055.
Timó agafat. 055.
Fet, 055.
ENTRADA DEL PORT DE ŚWINOUJŚCIE, POLÒNIA QUATRE HORES I MITJA ABANS DEL MAYDAY
La sopa.
- Gràcies. - Bon profit.
- Ha menjat sopa? - Sí.
- Rostit o pollastre? - Rostit.
Pont, aquí el capità. Aturem maniobres. Comencem les guàrdies.
Mantenim els quatre motors i els generadors.
Waldek, queda't fins les dues i després que vingui el Witek.
Mantingueu el rumb 355 i si us desvieu, corregiu-ho a 350.
Fet.
Si passa res, aviseu-me.
- Bona nit. - Bona nit.
Un accident com el del Jan Heweliusz
no ocorre mai per una sola causa.
Així que mai hi ha una sola persona responsable.
És una suma de factors la que provoca una tragèdia.
S'han de succeir moltes coincidències desafortunades
perquè tingui lloc un desastre.
14 DE GENER TRES HORES ABANS DEL MAYDAY
- Per què collons hi ha tanta escora? - Perquè fa vent.
Cap!
Si no el redrecen, no podem fer res!
Pont, aquí el Celej.
Pont. Què passa, Marek?
L'heu de redreçar. No podem treballar amb aquesta escora.
D'acord, rebut.
Virem a la dreta, ones a popa i engeguem els tancs antiescora.
Ho solucionarem. Avisa'm quan assegureu tot. Rumb 030.
030.
Fet, 030.
Zajdel.
Zajdel, pont. Omplim el tanc de babord, obrim.
Rebut, canvi i fora!
MANTINGUEU TANCADA EN ALTA MAR
Hola, senyors.
- Com va? - Mogudet, però una mica només.
Rumb 030, vent de sud-oest, força vuit.
Escoràvem a estribord, però ho he corregit amb els tancs.
Les vàlvules estan tancades i el Marek i els nois estan posant més cadenes.
Ens hem desviat a la dreta pels moviments a sotavent.
Quan el Marek acabi, reconduïu.
Velocitat: 13,5 nusos. Aviseu si passa res.
D'acord. Tenim via lliure?
Sí, no hem rebut cap senyal.
- Bona nit. - Bona nit.
Marek, com va? Tot assegurat?
Sí, tot assegurat, gràcies.
- Molt de moviment? - Com quan hi ha testimonis de Jehovà.
Està fotent-li fort.
MAR BÀLTIC TRENTA MINUTS ABANS DEL MAYDAY
Ens seguim movent.
- Ens haurem de desviar més. Rumb 335. - 335.
- Fet, 335. - Molt bé.
Jan Heweliusz!
I això?
No ho sé.
Jan Heweliusz!
Aquí el Kempen!
Jan Heweliusz, aquí el Kempen!
Ens tenen a estribord!
Estan en rumb de col·lisió!
Merda.
Ens tenen a estribord!
- Què passa? Per què frenem? - Estem en rumb de col·lisió.
Com que en rumb de col·lisió?
- Què dius? - No ho sé. Hi ha un arrossegador alemany.
No l'has vist abans? Què collons heu fet, hòstia?
- He frenat perquè… - Què? Es frena durant una tempesta?
És igual. Ens xocarem.
M'hi poso jo. Accelerem.
- Tot a babord. - Tot a babord!
Ei, què passa?
Fet, tot a babord.
- Timó a pont. - Timó a pont. Fet.
Que màquines engegui els propulsors.
Pont dos, engegueu propulsors ja!
Fet.
Per què collons escorem tant?
Tota l'aigua és al tanc antiescora de babord.
Per què no me n'has informat? Obri el d'estribord.
Zajdel, obrim el tanc d'estribord.
Què hòsties…?
Merda!
Per què ens continuem inclinant?
Zajdel, què passa amb els tancs antiescora?
- Què coi passa? - No ho sé.
Doncs ves-hi.
L'escora augmenta.
Quants graus?
Vint i pujant.
Atenció a la tripulació i als passatgers. Els parla el capità.
Han d'evacuar el ferri.
Repeteixo: han d'evacuar el ferri.
Amb onades així, i aigua pertot, els radars poden fallar.
No detecten tots els objectes.
Especialment si són petits.
Com el vaixell alemany que de sobte va sorgir perillosament a prop del ferri.
El rumb tardà del Heweliusz estava en col·lisió amb el seu.
El vaixell alemany tenia preferència i van virar per deixar-lo passar.
El naufragi va ocórrer per factors externs.
Pels defectes de construcció del vaixell,
la manca d'informació sobre el clima del Bàltic,
i la mala sort.
Però no per la incompetència del capità.
El comportament del capità va ser exemplar.
Va cedir el pas.
Per favor, digui'm…
Té alguna prova que confirmi aquesta hipòtesi?
No, lamentablement.
Les proves es van cremar amb el cotxe del Piotr Binter.
Senyors, tenen alguna pregunta més?
Gràcies, lletrat.
Després d'analitzar els materials i les proves disponibles,
així com les declaracions dels testimonis i les parts interessades,
el jurat de la Comissió Marítima de Stargard Szczeciński
conclou el següent:
El capità del Jan Heweliusz, Andrzej Ułasiewicz, mort tràgicament,
és el responsable de causar aquest desastre.
Seguin, per favor.
El capità va desatendre els seus deures.
Va mostrar una manca de responsabilitat
prenent decisions arriscades durant una tempesta.
D'altra banda, la tripulació no va respectar
els protocols de seguretat i salut laboral.
- Això no és veritat. - Silenci, per favor.
Al Jan Heweliusz no li faltaven defectes.
I la naviliera també n'és responsable.
Així mateix, aquella nit, el temps era molt dur.
Això no obstant, les negligències de la tripulació
i la incomprensible decisió del capità de fer un canvi de rumb tan sobtat
van ser factors determinants en aquesta tragèdia.
Hòstia.
Pont!
Pont, contesteu!
Pont, endavant.
Home a l'aigua per babord!
Home a l'aigua!
D'acord, rebut!
Llanceu el salvavides!
Hi ha veredicte?
Per què no marxem juntes?
Anem a esquiar?
M'agradaria estudiar Nàutica.
Encara tens temps.
Per pensar-t'ho.
Hola.
LA TRAGÈDIA DEL HEWELIUSZ VA REFORÇAR EL PRINCIPI
QUE ÉS EL CAPITÀ QUI DECIDEIX EN ÚLTIMA INSTÀNCIA SI SE SALPA.
EL 2005, LES VÍDUES DELS MARINERS VAN GUANYAR L'ESTAT POLONÈS A ESTRASBURG.
EL TRIBUNAL EUROPEU DELS DRETS HUMANS VA CONCLOURE
QUE TRES MEMBRES DE LA COMISSIÓ NO VAN TRACTAR EL CAS DE MANERA IMPARCIAL.
LA VÍDUA DEL CAPITÀ, JOLANTA UŁASIEWICZ, NO HI VA VOLER PARTICIPAR.
A DIA D'AVUI, EL CAS DEL HEWELIUSZ NO S'HA RESOLT I ENCARA AGITA L'OPINIÓ.
EL 2025, L'OBITUARI OFICIAL VA INCLOURE LA VÍCTIMA NÚMERO 56.
LA FILLA DE DISSET ANYS D'UN CAMIONER AUSTRÍAC.
LLISTAT DE VÍCTIMES DEL NAUFRAGI DEL JAN HEWELIUSZ
Subtítols: Teresa Pitarch Porcar